|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Marianne Seim Morken  E-post: msm@utdanningsdirektoratet.no  Tlf: 23 30 12 67 | | | Vår dato:  3.12.2012  Vår referanse: | | Deres dato:    Deres referanse: |  |
|  |  |  | |  | | |

Faglig råd for service og samferdsel

Referat fra rådsmøte i Faglig råd for service og samferdsel, 26. oktober 2012 - møte 5/2012, Utdanningsdirektoratet

Møtestart: kl. 10:00

Møteslutt: kl. 15:00

Lunsj: kl. 12:00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Dag-Einar Sivertsen, NTF  (fra kl 11.40)  Ulf-Terje Nyheim Eliassen, Norsk arbeidsmandsforbund  Håvard Galtestad, YS  Jostein Antonsen, Handel og Kontor  Karin Lund, Fagforbundet | Line Arnessen, Spekter  Terje Sundfjord, NHO Transport  (fra kl 11.40)  Jan Tore Harlyng, KS  Eddy Kjær, NHO Reiseliv  Paul F. Brekklund (vara), Virke |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet  Jørund Bjølverud, Skolenes Landsforbund | Jan Tvedt, KS (fra kl 10.30)  Sandra Haugen Trætli, Elevorganisasjonen |
|  | **Meldt forfall** | **Utdanningsdirektoratet** |
|  | Anne Rørvik Hegdahl, Virke | Marianne S. Morken, rådssekretær |

**Dagsorden for møte i Faglig råd for service og samferdsel 5/2012**

Sak 40.5.12 Godkjenning av møteinnkalling og dagsorden v/ rådsleder

Sak 41.5.12 Høring - endring av rammeforskrift lærerutdanning

Sak 42.5.12 Faggrupper og kartlegging av læreplanmiddelbehov

Sak 43.5.12 Handlingsplan 2012-2013

Sak 44.5.12 Gjennomgang av tilbudsstrukturen

Sak 45.5.12 Orienteringssaker

Sak 46.5.12 Eventuelt

|  |  |
| --- | --- |
| Vennlig hilsen |  |
|  |  |
|  |  |
|  |  |
|  |  |
| Marianne Seim Morken  Vikarierende rådssekretær |  |

**Sak 40.5.12 Godkjenning av møteinnkalling og dagsorden v/ rådsleder**

Leder ønsket å gjøre bytte på dagsorden i følgende rekkefølge:

44.5.12: Gjennomgang av tilbudsstrukturen

43.5.12: Handlingsplan 2012-2013

41.5.12: Høring – endring av rammeforskrift lærerutdanning

42.5.12: Faggrupper og kartlegging av læreplanmiddelbehov

45.5.12: Orienteringssaker

46.5.12: Eventuelt

Det er blitt referert i samme rekkefølge som sakslisten ble gjennomgått i.

Det ble meldt en sak til eventuelt:

1. høring – forslag til endringer i vaktvirksomhetsforslag

v/ leder, Karin Lund.

Det ble stilt spørsmål om hvilken rutiner rådet praktiserer ved saksbehandling, f.eks når man melder saker til eventuelt, og hvordan man saksforbereder med hensyn til tidsbruk.

Leder informerte om at det er ønske at man skal ha en best mulig saksbehandling i rådet, og at store saker som krever tid og forberedelse må meldes i forkant, men at informasjon og orienteringssaker kan meldes under eventuelt.

Merethe Fagernæs, fra Utdanningsdirektoratet, har meldt forfall grunnet sykdom til sak 44.5.12. Vikarierende rådssekretær, Marianne Morken, vil informere om dette arbeidet.

**Vedtak:**

Møteinnkalling og dagsorden ble godkjent med nevnte endringer.

**Sak 44.5.12 Gjennomgang av tilbudsstrukturen**

Målet med saken var å ha en gjennomgang for det nye rådet av strukturen i utdanningsprogrammet Service og samferdsel, og samtidig settes fokus på de områdene som det forrige rådet har gitt innspill på ift arbeidet med den kommende Stortingsmeldingen.

Rådsmedlem Ellinor Tande innledet med tre PP-presentasjoner.

1. Gjennomgang av strukturen – Presentasjon som ble brukt som grunnlag for diskusjonen i rådets møte i juni 2012. Hovedpunktene her var:
   1. Få læreplasser i vekterfaget. Bransjen lite interessert i utdanningen. Deler av sikkerhetsfaget på Vg2 Salg, service og sikkerhet flyttes til Vg2 Transport og logistikk
   2. Få eller ingen læreplasser i reiselivsfaget. Liten søkning til Vg2 Reiseliv gjør at faget kan forsvinne fra videregående opplæring. Sammenslåing av Vg2 Salg, service og sikkerhet og Reiseliv. Store likheter i dag mellom programfagene på disse to programområdene.
2. Det ble gitt en oversikt over programfagene på de ulike nivåene samt over fellesfagene på Vg1 og Vg2.
3. Gjennomgang av momenter i diskusjonen om struktur – en oppsummering av debatten i det forrige rådet.
   1. Utdanningsprogrammet trenger nytt navn – mange uttrykker misnøye med navnet, men rådet har ikke fått noen gode forslag. Navnekonkurranse utlyst i siste utgave av bladet «Yrke».
   2. 2+2-modellen passer den våre fag, verdsettes den av våre bransjer?
      1. I liten grad viser FAFO-rapport om «Fagopplæring på nye felt». Deler av bransjen preges av mange ufaglærte og egne bransjeskoler. Alderskrav innen reiseliv og yrkessjåfør.
      2. Ønsker større fleksibilitet. Ønsker ikke samme fag- og timefordeling i fellesfagene for alle yrkesfaglige program. Mer norsk og fremmedspråk for noen av våre fag.
      3. Ønsker ikke felles læreplaner med studiespesialiserende i fellesfagene og ikke felles sentralgitt eksamen i engelsk
      4. Ønsker egne læreplaner i fellesfagene for yrkesfagene som inneholder grunnleggende ferdigheter, yrkesretting og ivaretar danningsperspektivet
      5. Det må bli flere veier til studiekompetanse – det vil kreve et «annet» påbyggingskurs
      6. 3( + 1) som gir både fag- og studiekompetanse (TAF-modellen) f.eks. for kontorfaget? reiseliv?
      7. Vekslingsmodell for noen fag hvor opplæringen i bedrift starter tidligere
      8. Uansett modell må det være slik at elever med fag- eller svennebrev, skal ha en lovfestet rett til et påbyggingskurs som gir studiekompetanse.
   3. Endringer på Vg1
      1. Programfagene må få navn som har tilknytning til fagområdet. Planlegging, Kommunikasjon og service, Drift og oppfølging er intetsigende. Elevene ser ingen sammenheng med utdanningsprogrammet de har valgt.
      2. Gjeninnføre tverrfaglig eksamen på Vg1.
      3. Redusere timetallet på Vg1 og Vg2 i Prosjekt til fordypning med klarere krav til innhold
   4. Vg2 IKT-servicefag har i dag kryssløp fra alle Vg1-kurs
      1. Bør endres til bare Vg1 Service og samferdsel og Vg1 Elektro?

Momenter som kom fram i tillegg i debatten

* Ta utgangspunkt i lærefagene for å lage strukturen i skolen
* Yrkessjåførfaget må enten deles eller få 2 fordypninger. Prøveordning for 18 åringer i bussjåførfaget.
* Sluttkompetansen viktigere en gjennomføringsgrad
* 2 + 2 – modellen passer ikke for alle fagene, 3-årig løp i skolen for de som vil ha studiekompetanse
* Noen av våre fag må moderniseres i takt med den rivende teknologiske utviklingen – kontorfaget, salgsfaget
* Rådet bør tørre å ta en større diskusjon om alternative modeller
* Hvordan skal prosessen være videre? En del endringer kan gjøres raskt.

**Vedtak:**

Gjennomgangen og diskusjonen tas til etterretning. Saken sees i sammenheng med fristene for rådets muligheter til å foreslå endringer i navn og struktur.

**Sak 43.5.12 Handlingsplan 2012-2013 v/ rådsleder**

Leder presenterte forslag til handlingsplan og arbeidsgrupper.

Det ble fremmet noen innspill til dette. Nytt forslag på handlingsplan med korrigering i arbeidsgruppene vil bli sendt ut sammen med referat. Det oppfordres at hver arbeidsgruppe utnevner egen koordinator. Varamedlemmer skal i utgangspunktet ikke være med i arbeidsgruppene, med unntak der en av partene ikke er representert eller der vi ikke har nok representanter.

Det er i tillegg ønske om å være mer bevisst på mediestrategi gjennom rådsarbeidet, og være synlige i bransjen.

Ellinor Tande refererte til bladet «Yrke», der representanter fra faglig råd ble oppfordret til å publisere en artikkel pr. utgave. Utdanningsdirektoratet kan bistå i dette arbeidet gjennom avdeling for kommunikasjon.

Arbeidsgrupper:

Karl Gunnar Kristiansen fra Utdanningsdirektoratet orienterte kort om etablering og organisering av arbeidsgrupper:

1. Rådet velger selv hvordan de ønsker å organisere bruk av arbeidsgrupper i forbindelse med rådsarbeid. ( ref. mandat 2012-2016)
2. Arbeidsgrupper dannes primært på Vg2 nivå, med rom for fleksibilitet for de ulike utdanningsprogrammene)
3. Beregnet ca. 50-60 000 per faglig råd, per år.

**Vedtak:**

Nytt forslag til handlingsplan ligger vedlagt. Informasjon tas til etterretning.

**Sak 41.5.12 Høring - endring av rammeforskrift lærerutdanning v/ Ellinor Tande**

Kunnskapsdepartementet har sendt på høring forslag til forskrifter om rammeplaner for nye lærerutdanninger rettet mot trinn 8–13. Rammeplanene skal gi de overordnede bestemmelsene for utdanningene.

<http://www.regjeringen.no/nb/dep/kd/dok/hoeringer/hoeringsdok/2012/horing--forskrift-om-rammeplaner-for-lar.html?id=698284>

Sekretariatet har gjennomgått høringen og vurderer problemstillingene som tas opp til å være av overordnet karakter og at det derfor bør være SRY som behandler saken.

Høringsfrist: 30.11.2012

**Vedtak:**

Innspill fra diskusjon rundt denne høringen tas til orientering. Rådsmedlem, Jostein Antonsen, tar med innspill fra FRSS til SRY møte den 01.11.12.

**Sak 42.5.12 Faggrupper og kartlegging av læreplanmiddelbehov v/ sekretær**

Rådssekretær informerte kort om oppdrag fra Utdanningsdirektoratet, der det er behov for bistand fra de faglige rådene i forbindelse med utarbeidelsen av ny langtidsplan for smale fag/ små elevgrupper (2013 – 2016) og kartlegging av læremiddelbehov.

Det skulle foreslås to representanter fra hvert av de faglige rådene:

1. Fra skole - arbeidstaker
2. Fra næring - arbeidsgiver

**Vedtak:**

Ellinor Tande ble valgt som representant fra skolesiden. Det ble ikke valgt representant fra arbeidsgiver, men det ble oppfordret at dette kunne meldes til rådssekretær pr mail snarest.

**Sak 45.5.12 Orienteringssaker v/ rådssekretær**

1. Fylkesbesøket

Sekretær orienterte kort om utkast til program for fylkesbesøk til Rogaland.

Rådssekretær vil sende endelig program til FRSS i løpet av kort tid

1. Klagenemnd

Sekretær informerte om at det er ønske om forslag til navn som kan bistå i arbeidet med klagenemder. Forslag sendes rådssekretær snarest.

1. Utenlandskbesøk

FRSS har fått tildelt midler for utlandsbesøk i 2015

1. Søkertall for oktober – til informasjon

<http://www.udir.no/Tilstand/Analyser-og-statistikk/Fag--og-yrkesopplaring/Sokere-og-godkjente-kontrakter/Sokere-til-lareplass-og-godkjente-kontrakter-per-1-oktober-/?WT.ac=larlingtall&boks=3>

**Sak 46.5.12 Eventuelt**

1. Orientering om fagbladet «Yrke» v/ Ellinor Tande

Det er utlyst navnekonkurranse på service og samferdsel i siste utgave av bladet Yrke.

1. Høring – endringer i forslag om vaktvirksomheten v/ Karin Lund

Leder orienterte om vedlagt høring:

[lenke til høring](http://www.regjeringen.no/nb/dep/jd/dok/hoeringer/hoeringsdok/2012/horing--forslag-til-endringer-i-vaktvirk.html?id=704237)

Leder var usikker på området i utgangspunktet skulle være høringsinstans på denne høringen. Rådssekretær sender ut høringen til alle medlemmer/ varamedlemmer i FRSS snarest. Det oppfordres i tillegg at medlemmene sjekker tidligere uttalelser/ høringssvar i referat.

Høringsfrist: 3. desember 2012. Innspill sendes rådssekretær.

Det ble også fremmet forslag på at dersom denne høringen skal behandles i rådet, kan dette gjøres i forbindelse med planlagt fylkesbesøk til Rogaland.